सवाल: किसानों के 'दिल्ली कूच' को जगह-जगह प्रशासन की ओर से बल प्रयोग से रोका गया, लाठीचार्ज किया गया. क्या किसानों को अपनी मांग उठाने का लोकतांत्रिक अधिकार नहीं होना चाहिए?
जवाब: किसानों के साथ किसी भी तरह का बल प्रयोग नहीं किया जाना चाहिए. हम इसके खिलाफ हैं. मेरा मानना है कि किसानों को अपने से जोड़ने का प्रयास होना चाहिए और उनकी समस्याओं पर उनके साथ वार्ता की जानी चाहिए. बल प्रयोग की ‘भाषा’, पुरानी सरकारों की ‘भाषा’ रही है. मेरठ में महेन्द्र सिंह टिकैत या महाराष्ट्र के शेतकारी संगठन के शरद जोशी जैसे किसान नेताओं के साथ जिस तरह का व्यवहार होता रहा, उसे सभी जानते हैं. हम एनडीए सरकार से ऐसी अपेक्षा नहीं करते. दिल्ली में सर्दी है, कोरोना वायरस का प्रकोप भी है. किसान दिल्ली आ गए हैं और मेरा मानना है कि किसानों से वार्ता के लिए तीन दिसंबर का इंतजार न कर, उनके साथ तत्काल वार्ता शुरू की जानी चाहिए.